ग्वालियर। रायरू तेल डिपो से लाइसेंस पर निकले केरोसिन को अड्डे पर पहुंचाने के बाद तेल चोर नकली डीजल बनाते थे। फिर उसे तेल चोरों से साठगांठ रखने वाले पेट्रोल पंप पर सप्लाई किया जाता था। इसमें तेल डीलर से लेकर पेट्रोल पंप संचालकों की मिलीभगत रहती थी। शुक्रवार को दबिश में तेल चोर भूपेन्द्र गुर्जर के अड्डे पर केरोसिन का रंग बदलने वाला केमिकल भी मिला था। तीन दिन बाद भी तेल चोरों पर शिकंजा नहीं कसा गया है। इसके लिए पुलिस खाद्य विभाग पर उंगली उठा रही है। पकड़े गए टैंकर के ड्राइवर भी इंट्रोगेशन में खुलासा कर चुके हैं।